**Muudatus nr 5**

22.05.2012 sõlmitud

Kinnisvara korrahoiuteenuste osutamise lepingule nr T3802/12

**KINNISVARA KORRASHOIUTEENUSTE OSUTAMISE**

**LEPINGU MUUTMISE KOKKULEPE**

**Päästeamet,** registrikood 70000585, asukoht Raua 2, Tallinn 10124 (edaspidi nimetatud **Käsundiandja**), mida esindab põhimääruse alusel peadirektor Kuno Tammearu

ja

**Riigi Kinnisvara AS**, registrikood 10788733, asukoht Lelle 24, Tallinn 11318 (edaspidi nimetatud **RKAS**), mida esindab põhikirja alusel juhatuse liige Tanel Tiits,

eraldi nimetatud **Pool** ja koos **Pooled,**

*võttes arvesse, et*

1. Poolte vahel on 22.05.2012 sõlmitud kinnisvara korrashoiuteenuste osutamise leping nr T3802/12 (edaspidi nimetatud **leping**) korrashoiuteenuste osutamiseks **Valga linnas Karja tn 16** asuval kinnistul;
2. RKAS on 31.03.2017 kirjaga teavitanud Käsundiandjat Lepingu tingimuste muutmisest alates 01.01.2018;
3. riigi raamatupidamise muutustega läks Päästeamet 2017. aastast üle tekkepõhisele eelarvestamisele, mistõttu on Pooled leppinud kokku, et muudavad Lepingus remonttööde reservfondi sätteid;
4. tulenevalt eelnevast soovivad Pooled tühistada Lepingu punkti 4.2.2.2. - remonttööde komponendi (kood 400) kohta;

lepivad Pooled kokku alljärgnevas (edaspidi nimetatud **kokkulepe)**:

1. Tühistada **alates 01.01.2018** Lepingu punkt **4.2.2.2. – remonttööde komponent (kood 400).**
2. Muuta Lepingu **punkti 4.5.** ja lugeda see **alates 01.01.2018** õigeks alljärgnevas sõnastuses:

„**4.5.** RKAS korraldab Hoonete säilimiseks ja sihtotstarbeliseks kasutamiseks vajalike remonttööde teostamise ja Käsundiandja soovil Hoonete parendustööde teostamise, mille osas Pooled lepivad kokku järgnevas:

* + 1. RKAS koostab koostöös Käsundiandjaga ning kooskõlas remondikavadega eeldatava remont- ja parendustööde nimekirja koos prognoosmaksumusega igaks järgnevaks kalendriaastaks, mis kooskõlastatakse Käsundiandja ja RKAS-i vahel hiljemalt eelneva aasta 1. aprilliks ning lõplik nimekiri vormistatakse Lepingu lisana hiljemalt 31. detsembriks. Käsundiandja tagab iga-aastaselt vajalike remont- ja parendustööde vahendite olemasolu oma eelarves, vajadusel esitab RKAS eelarve menetlemisel täiendavad remonttöid põhjendavad selgitused (seejuures ei kohustu RKAS põhjendama parendustööde vajalikkust). Juhul kui Käsundiandja eelarvesse ei eraldata prognoositud mahus remont- ja parendustöödeks ettenähtud vahendeid, teavitab Käsundiandja sellest viivitamatult RKAS-i ning Pooled lepivad kokku vastava aasta remont- ja parendustööde või nende mahu muutmises.
    2. Juhul kui ilmneb, et remont- ja parendustööde teostamise tegelik maksumus kokku on suurem prognoositud suurusest ning punktis 4.5.4.2 kokku lepitut ei ole võimalik või ei soovita rakendada, lepivad Pooled kokku samal kalendriaastal kavandatud remont- ja parendustööde objektide või nende mahu muutmises. Juhul kui ilmneb, et remont- ja parendustööde teostamise tegelik maksumus kokku on väiksem prognoositud suurusest, lepivad Pooled vajadusel kokku samal kalendriaastel täiendavate remont- ja parendusööde teostamises. RKAS on kohustatud Käsundiandja viivitamatult teavitama, kui RKAS-ile saab teatavaks asjaolu, mille põhjal on mõistlik eeldada, et kavandatavate remont- ja parendustööde kulud ületavad prognoosmaksumuse suuruse.
    3. Pooled lepivad kokku, et RKAS korraldab remont- ja parendustööde teostamise selliselt, et need võimalikult vähesel määral häiriks Käsundiandja igapäevategevust. Kokkulepitud remont- ja parendustööde läbiviimisest tingitud takistust pinna sihtotstarbelisel kasutamisel ei loeta RKAS-i poolseks Lepingu rikkumiseks.
    4. RKAS korraldab remont- ja parendustööde teostamiseks riigihanked ja sõlmib hankelepingud Käsundiandja nimel. Remont- ja parendustööde teostamiseks Käsundiandja nimel sõlmitud hankelepingute alusel teostatud tööde eest tasumisele kuuluvad summad ning selliste lepingutega (sh võimaliku ülesütlemisega) seotud muud kulud, kohustub Käsundiandja tasumajooksvalt vastavate arvete alusel selliselt, et RKAS-il ei ole kohustust oma vahenditest nimetatud kulude tegemist finantseerida.
       1. Juhul, kui osutub otstarbekaks hankida osa remonttöödest RKAS-i nimel, kohustub Käsundiandja vastavate remonttööde tegeliku maksumuse hüvitama RKAS-i esitatud arve alusel 21 (kahekümne ühe) päeva jooksul arve esitamisest. RKAS esitab vastavad arved üks kord kvartalis.
       2. Juhul, kui vastavaks aastaks kokku lepitud remonttööde tegelik maksumus ületab prognoosmaksumuse, hangib ülejäänud remonttööde teostamise RKAS Käsundiandja poolt kuni 31.12.2017.a remondifondi makstud summa jäägi arvelt eeldusel, et Käsundiandja vastava aasta eelarve positsioon seda võimaldab.
       3. Käsundiandja nõudmisel peab RKAS punktis 4.5.4.1 nimetatud arve maksmise tähtaja jooksul andma RKAS-ile teadaolevat infot, mis võimaldaks Käsundiandja teostatud remonttööde kajastamist raamatupidamises vastavalt avaliku sektori finantsarvestuse ja -aruandluse juhendi § 43 lg 1-4.
    5. Käsundiandja volitab käesoleva Lepingu sõlmimisega RKAS-i viima läbi Lepingu objektiks olevate Hoonete remont- ja parendustöödega seotud riigihankeid, täitma kõiki riigihangete läbiviimisega seotud riigihangete seadusest tulenevaid kohustusi ning tegema hankemenetlustega seotud toiminguid, sealhulgas kinnitama riigihanke komisjoni koosseisu, valima hankemenetluse liigi, võtma vastu kõiki riigihanke menetlusega seonduvaid otsuseid, kinnitama ja muutma riigihanke alusdokumente, sõlmima Käsundiandja nimel hankelepinguid, esindama Käsundiandja hankemenetlusega seotud vaidlustustes (v.a kohtuvaidlused) ja teostama toiminguid riiklikus riigihangete registris.
    6. Käsundiandja kohustub tasuma RKAS-ile remont- ja parendustööde teostamise korraldamise eest projektijuhtimise tasu 7% (seitse protsenti) parendus- ja remonttööde tegelikust maksumusest vastavalt RKAS-i esitatud arvele.“.

1. Muuta Lepingu **lisa nr 1 „Korrashoiuteenuste tasu“** ja asendada see **alates 01.01.2018** kokkuleppe lisaga nr 1.
2. Muuta Lepingu **lisa nr 2 „Poolte kohustused Kinnistu ja Hoonete korrashoiu tagamisel“** ja asendada see **alates 01.01.2018** kokkuleppe lisaga nr 2.
3. Jätta ülejäänud Lepingu punktid muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub selle allkirjastamisest Poolte poolt.
6. Kokkulepe allkirjastatakse digitaalselt.

**Kokkuleppe lisad:**

1. **Lepingu lisa nr 1 „Korrashoiuteenuste tasu“**
2. **Lepingu lisa nr 2 „Poolte kohustused Kinnistu ja Hoonete korrashoiu tagamisel“**

*(allkirjastatud digitaalselt) (allkirjastatud digitaalselt)*

Tanel Tiits Kuno Tammearu

Juhatuse liige Peadirektor

Riigi Kinnisvara AS Päästeamet